Дзяржаўная установа адукацыі «Яслі-сад №1 г. Ашмяны»

Тамашевіч Л.А., выхаватель дашкольнай адукацыі

**Нітачка да нітачкі**

**Занятак па адукацыйнай вобласці “Мастацтва”(маляванне) для дзяцей старшай групы (5-6 гадоў)**

**Праграмныя задачы:** пашыраць уяўленні дзяцей пра прадметы дэкаратыўна- прыкладнога мастацтва, матэрыялы, з якіх яны зроблены; развіваць уменне маляваць малюнак нетрадыцыйным спосабам, выбіраць па сваім жаданні матэрыялы, тэхнікі малявання, цікавасць да прадметаў дэкаратыўна – прыкладнога мастацтва, памяць, увагу, мысленне; выхоўваць цікавасць да беларускай культуры, эстэтычныя пачуцці, беражлівыя адносіны да прадметаў, якія створаны працай чалавека.

**Матэрыял і абсталяванне**: мультымедыя, малюнкі з прадметамі сялянскага побыту, куфар, ручнікі, абрусы, гуаш, цыраты, пэндзлі для малявання, падстаўкі для пэндзля, нетрадыцыйныя прадметы для ужывання пры маляванні: штампы кветак і лістоў з картона, паралонавыя штампы, аднаразовыя відэльцы,трафарэты птушак, раслін, шаблоны ручнікоў і абрусоў з тканіны, аўдыязапісы беларускай народнай музыкі.

**Папярэдняя работа**: знаёмства дзяцей з прадметамі дэкаратыўна –

прыкладнога мастацтва , матэрыяламі з кіх яны зроблены

**Ход занятку**

**Выхавальнік (В.).**

Добры дзень! Усіх вітаю,

На заняткі запрашаю!

Падыходзьце да мяне.Я вам хачу нешта расказаць. Слухайце ўважліва. Раней я жыла ў вёсцы.Там і на сённяшні час стаіць мая хата. Я запрашаю наведацца да мяне у госці. Згодны? (Так!)

*Гучыць беларуская народная музыка. Дзеці становяцца ў круг.*

**В**. Горкай, горкай, горачкай

Ішоў малы Ягорачка,

(Ідуць па крузе, узяушыся за рукі.)

Пратаптаў Ягорачка

Сцежачку да горачкі

(Ідуць у цэнтр круга, падымаюць рукі.)

З горкі, з горкі, з горачкі

Ішоў наш Ягорачка

(Адыходзяць назад.)

Ішоў ёе лугам,

Вёў дзяцей кругам.

(Ідуць па крузе, узяўшыся за рукі)

**В.** Вось мы і на месцы.

Дзеці паглядзіце на экран. Паказ на слайдах: вясковая хата з мэбляй, прырода ў вёсцы, куфар, ручнікі, абрусы.

Паглядзіце ўважліва. Там стаіць чароўны куфар.У гэтым куфры ляжаць ручнікі і абрусы.

Паказваю дзецям ручнікі і абрусы. Разглядаем іх.

**В.** Ручнікі і абрусы на Беларусі вельмі прыгожыя. Якога яны колеру? (Белага). Белы колер азначае чысціню, гасціннасць, свабоду.Ручнікі і абрусы аздоблены арнаментам. Што такое арнамент? (Узор). Сапраўды, гэта ўзор, якім упрыгожваюць рэчы. Якога колеру арнамент? (Чырвонага). Так, часцей за ўсё упрыгожвалі арнаментам чырвонага колеру.Чырвоны колер азначае жыццё і счасце.Паглядзіце ўважліва на гэтыя малюнкі, там сустракаюцца ромбы, квадраты, палоскі, кветкі, птушкі, дрэвы.

**В.** З якой тканіны зроблены гэтыя рэчы? (З ільняной тканіны). Зараз праверым , ці добра вы ведаеце матэрыялы, з якіх зроблены розныя рэчы.

**Гульня “Што лішняе”**

Кожнаму з дзяцей прапаную картку з мальнкамі чатырох прадметаў дэкаратыўна – прыкладнога мастацтва. Некалькі прадметаў зроблены з аднаго матэрыялу, а адзін з іншга. Дзецям прапануецца знайсці лішні прадмет. Напрыклад, кашуля, сукенка, ручнік, абрус вытканы з лёну, гарлачык – з гліны, ён лішні.

**В.** Ручнікі вырабляюць ткачыхі…..(на слайдзе ткачыха і ткацкі станок).

Зараз я вам раскажу цікавую гісторыю.

**Фізкульмінутка “Нітачка”**

Жыла – была на Беларусі Нітачка (становяцца ў рад, трымаюцца за рукі). Была яна вельмі доўгая, яркая і прыгожая. Аднойчы Нітачка пайшла гуляць (ідуць па групе). Раптам падзьмуў моцны вецер і панёс Нітачку далёка ад хаты (бягуць па групе). Зачапілася Нітачка за галінку дрэва і парвалася (стаяць разняўшы рукі). Ішла ткачыха, убачыла Нітачку, завязала яе вузлом (бяруцца за рукі), зматала ў клубочак (становяцца ў круг) і панесла да дому (ідуць па крузе і падыходзяць да куфра).

**В**. Адчыняю куфар, дастаю ручнікі і абрусы. Ткачыха саткала шмат ручнікоў і абрусоў. Давайце дапамажам ёй іх упрыгожыць.

**Пальчыкавая гульня “Павесім ручнік”**

“Стукай – грукай, малаток!” -

Напявае Петрусёк.

У сцяну забіў ён цвік

(“Забіваюць цвік” то правай, то левай рукой)

І павёсіў свій ручнік.

(Дзвюма рукамі “вешаюць на цвік ручнік”)

Выхавальнік раздае тканіну, дзеці сядаюць за сталы, дэкарыруюць свае вырабы (нетрадыцыйнмі спосабамі. Звяртае ўвагу як дзеці сядзяць за сталамі і г. д. Пасля заканчэння дзеці нясуць свае вырабы да куфра.Правозіцца анліз дзіцячых работ, разглядаюць малюнкі адзін аднаго, адзначаюць лепшыя.)

**В.** Якія прыгожыя атрымаліся вашы ручнікі і абрусы. Усе розныя. У кожнага атрымаўся свой узор, не падобны на другія. Вельмі задаволена будзе ткачыха за вашу дапамогу. Вялікі вам дзякуй.

**Дзеці**. Наш ручнік, як золата, свяціцца

Кветкамі вясновымі цвіце.

І ў прасторных хатах, у святліцах

На Беларусі радуе гасцей.

*Авяр’ян Дзеружынскі (перапрац.)*

**В.** Дзеці , вам спадабалася падарожжа ў маю хатку. Я абяцаю, што мы яшчэ раз туды наведаемся. А цяпер пара вяртацца ў садок.

*Гучыць беларуская народная музыка. Дзеці становяцца ў круг.*

**В.** Горкай, горкай, горачкай

Ішоў малы Ягорачка,

(Ідуць па крузе, узяушыся за рукі.)

Пратаптаў Ягорачка

Сцежачку да горачкі

(Ідуць у цэнтр круга, падымаюць рукі.)

З горкі, з горкі, з горачкі

Ішоў наш Ягорачка

(Адыходзяць назад.)

Ішоў ёе лугам,

Вёў дзяцей кругам.

(Ідуць па крузе, узяўшыся за рукі).

**В.** Мы зноў у дзіцячым садзе.